tartuNLP/wikipedia-smugri-20251201 huggingface dataset:
Тюштень

Тюштень — айнемань ине мокшень оцязорсь, конась эрясь IV-це сядокизоста. Лувови мокшень, эрзянь, мишарень ди, улема, лия ломаттнень кяденьгирдемаснон вятиекс. Кунардонь айнематнень коряс сонь ульсь Торама кярьгец, кона илядсь ломаттненди тумдонза инголе. Снярда макссь вал: сон сай лездома кодак марясы ся кярьгонц вайгяленц. Меле «Тюштень», «Тюштя» валсь арась лемкс, вельдест кармасть мярьгома мокшень ди эрзянь лия оцязорхненди.
Тюштя — мифологиянь персонаж, сяда меле — мокшетнень ди эрзятнень оцюнясна. Ингольдень фольклоронь сюжеттнень эса — цебярь образ, сяда мельдень материалхнень эса — кальдяв. 
Кой-кона тяштьфонень эса азондови, што Тюштя,Тюштень — мокшень оцязорсь, И.И.Дубасов Тамбов аймакса эряй содай ломанть ваноманнзон коряс, Тюштян эрясь Зубово-Полянаса, вирьхнень эса, конатнень маласа ащи Ширингуши велесь.
Лия мифологиянь произведениятнень эса Тюштя ащи акща алаша лангса, сонь лездыенза — кшнинь нярь мархта вещай варсись, колма цёфксне, мешавась, алашась. Сон маштоль арамс алашакс, мешекс, цёфксонкс, щукакс, атёкшекс и ст.тов; маштсь полафтомс эсь прянц, кепотьксонди од ковста араль одкс, пялековста — виияль, машты ковста араль атякс. 
Тюштя эряй панда пряса, шинь стяма ширеса. Масторть лангса сон инь козясь. Улихть сиянь палатанза, зрнянь щамоц. Сон пяк мазы, сери, щаф — каряф наряжафста — акша панарса.
Ур

Ур — ингольдень пингонь ярмаксь тиф уронь кедьста. Диргепт и иля омба масторонь ярмакта башка урхт ульсть ярмак вастс кунардонь Мокша масторса. X сядокизода меле кшнинь ярмакт кармасть якама.
Уран (шары тяште)

Уран ("содафткя": ) — сисемце шары тяштсь Шить эзда. Лемоц сась кунардонь греконь менелень Уран шкайда.
Усия

Усия - Мокшень койть коряс цёнгсь тонашиса, коза повихть кулоф ломатнень ваймосна.
Ушманонь озкс

Ушманонь озкс (илякс Солдатонь озкс) - тундань мокшень озкссь, конась ётафневсь Велень озксонь колмоце шиня. Тя озксть пингста анасть пара шумбраши ушматтненди (солдаттненди), сембе ушмонь ломатненди.
Фашизмась

Фашизмась ( ингольде "fascio", «фаши» валста – «пусма») — идеологиясь ди политикань ён Эуропаса 1930 кизоса, коса инерявиксокс лувовсь партия, пуромкс, аньцек аф тифтень ломатне. Илякс тя ёнть кирдихненди мярьгсть равжа палят. Равжа палят вешесть ломанень пуромома культуронь, кундьянь эли калконь туфталхнень коряс. Тя васькаэкстремизмань политикань молематне, кона эвондась Васенце Масторлангонь торпингада меле Италияса, Германияса, а сяльде лама лия масторса. Фашизмать пингста латцевсь панжада террористонь диктатура.
Инерявикс фашизмань элеметт: эсь масторонь кельгома, эсь калконь кельгома, торпингти анокши, тоталитаризма, анти-комунизма, популизма, пуромома, эсь прянь азорондама, либерализмать каршес молема.
Даволков

Даволков илякс Уфайков, тага Февральков — кизонь омбоце ковсь. Февральков лемсь сась латинонь кяльста рузонь кяль вельде. Сире мокшень лемонза мациньков. Кунцема (охотниконь) ковгярьксть коряс сонь лемоц шинемков.
Фэрнандэль

Фэрнандэль, "афкукс лемоц": Фэрнан Жозэф Дэзирэ Контандэн (; 8 майков 1903 — 26 февральков 1971) — кранцонь (французонь) налхкись–рахафтысь.
Эряфонь киц.
Шачсь Кранцмасторса (Францияса), Марсель ошса, Иняру Дезире шиста. Аляц банконь покодиель, ваймама пингста налхксь кафеса, Сине илялем ала. Фэрнан васенцеда ушедсь налхкома сире «Шав» театраса мъзярда сон ветель. Мархтонза налхксь сонь брадоц Марсель. Меле Фэрнан кармась налхкома кода рахафты ди арась содафокс. Кизода меле ушедсь торпингсь ди сонь аляц тусь фронтс. Торпингта меле аляц сась куду, меле ушедсь ёмла ярхцама васта кудснон маласа. Фэрнан кармась лезнема теенза. Теенза изь удала тонадомс тя тевти. Сон тяряфнесь покамс портса, банкса, интай мезеге пара изь лисе ди сон мърдась налхкома тевс. «Эльдорадо» кабареса, Ница ошса, сонь арась Фэрнандэлькс: афишаса тяштезь «Вага сонь Фэрнаноц/Voici le Fernand d'elles». «Сон» ульсь Анриет Манс, Фэрнанонь ингольдень банкста покай ялганц сазороц, кона сёрматкшнезь теенза морхт ди опереттат. Фэрнандэль арась васенце рахафтыкс полгаса, содафокс сонь «алашань мъзолфонц» эса. Мъзярда Фэрнанди топодсь 22 киза, сонь сявозь ушмовийс (армияв). Сон ульсь мелянзайкс 93-це пандонь артилерия ушмоса. Меле сон мърдась Марсель ошс, коса «Парамаунт» театрань оцюняц сявозе сембе Кранцмасторга оцю якамас. Меле сон кармась налхкома Паризонь «Бобино» театраса.
1938 кизоня Фэрнандэльть сявозь фронту, коса сон служась ди тага налхксесь, рахафнезень ялга ушматтнень (солдаттнень). Киноса Фэрнандэль васенцеда налхксь 1930 кизоня, нюрьхкяня фильмса «Сембода пара ванни/La Meilleure bobonne». 1931 кизоня Марк Аллегре (Marc Allegret) макссь теенза «аф машты габаряй» рольсь «Акша ди равжа/Le Blanc et le noir» фильмса тиф Саша Гитрить (Sacha Guitry) сёрмадоманц коряс.
Фэрнандэль налхксесь 150-да лама фильпнень эса. «Балонь тяштема книганя» фильмсь (ф. оцюнясь Жульен Дувивье (Julien Duvivier) Венециень фестивальса 1937 к. сявозь «ине пара омба масторонь фильмсь» казне.
1942 кизоня Фэрнандэль кармась покама фильмань оцюнякс, тись колма:
Мекольце тюрембингонь «Сен Вальть айнемась/Le Mystere Saint-Val» (1943 к.) картинада меле Фэрнандэльди савсь морафтомс эсь прянь колга стапт валхт, кодапт нъльне 1939 кизоня афоль няев седиень касфтови: «Тейнза эряви тиемс ванфтомась (страховка) сонь пейнзонды сонь налхкома асуц ащи пейнзон эзда. Сон пяшкоды ди цяфай кода пели эльде палы кардазсазна». 
1951 сон налхксь Дувивьень «Дон Камиллонь масторлангоняц» фильмса, конась ульсь васенцекссь кота велень озксвяти дон Камиллоть колга фильпнень ёткса. Сонь казсь «Лувови легион» содафкскяса ди «Ошеряйнь сатфкснень инкса» медальса. Тя пингста сонь лама арнесь Явропава, Америкава, Канадава, казьфоль «васенцесь кранцонь культурада меле» пееди лемса, примафоль Римонь Папать эса, ламоксть сявсь Куртеленть казне - сембода оцю казне рахафтыенди. 1963 кизоня Фэрнандэль Жан Габэн мархта тизе эсь кино нолдамась «ГАФЕР» (GAFER - Gabin &amp; Fernandel). Фэрнандэль кулось тевлав карвоць эзда (ракта), калмафоль Паризса Пасси калмолангу.
Фиорд

Фиордсь () — иневедсь эзда моли ведьзюрось, конась таргави пяк оцю кувалмос. Фиорттне сидеста пяк кичкор, кеву тървав. Фиордонь кувалмоц сидеста сонь келенц коряс кемонькс оцю. Търванзон кевбантт 1000 метрашка серес.
Сембода сидеста фиорттне лиссть тектониконь тов-сей шашфтомада. Тянь сюнеда синь търванзон пяк лазфу, иневедсь пачкоди эрь лазфс. Фиорттнень сидеста оцю кърхкалма (800 метрашка сявомок). Шуроста фиортт лиссть эйбаксят ляйге ди лоткава ётамда меле Ваксонь эйндамань пингста (Ваксоньпингонь эйндафтомаса) мъзярда эйбаксянь кинза пяшкоткшневсть ведьса.
Масторлангонь сембода содаф фиорду иневедьжирет ащихть Норвегиеса, Чилиса, Од Зеландань Лямбеширень цёнгаса ди Кельмеширень Америкса Пюджет-Саунд ведьзюроста (Вашингтон) Аляскав молемс. Фиортт тага улихть Скотландаса, Исландаса, Грёнландаса, Мэн статса (Америконь Соткс), Лабрадор нярьмасторса ди кой-кона арктиконь цёнгава.
Синь пяк кельговикс сембе масторлангонь туристтнень эса синь мазышиснон сюнеда.
Циле

Циле, Зарятяште ("содафткя": ; ) — омбоце шары тяштсь Шить эзда. Инь валда тяштсь вень менельса Ковда башка. Цилесь сембода валда шинь стямада ди шинь мадомада инголе. Сяс Цилети мярьгихть "шобдавань тяште" ди "илядень тяште". Цилеть сидеста лемнесазь сазорокс Модати, сяс мес сон малады планетоньконди ункстаманзон ди сталмонзон коряс. Цилесь фалу таватф кандоронь шапамакссонь коволса, сяс сонь лангоц аф няеви кода Модать лангста, стане менельботмостовок. Сонь кожфоц инь тустсь сембе Мода кондяма шары тяшттнень ёткса.
Кожфоц.
Цилять кожфоц ащи: 
~96.5% седелень кафта-шапамаксста, мельганза молихть;
 ~3.5% азот;
 0.015% кандоронь кафта-шапамакс;
 0.007% аргон;
 0.002% ведень шиньф;
 0.0017% седень фкя-шапама;
 0.0012% гели;
 0.0007% неон, стане ина;
 карбонилонь сульфида;
 веделень клорида;
 веделень фторида.
Ушец.
Псилмась Цилеть лангса (кучка платонь радиусонц ваксса) — 750 К (475 °C)-шка, шиньберьф сон пъцтай аф полафни. Кепамась (кожфонь люпштамась) — 93 атмосфершка, кожфсь кафтоньгърда сяда туста Модать коряс. Вероксонь эфектть сюнеда Цилеть лангоц пяк пси. Тя лиси седелень шапамать ди ведь шиньфть сюнеда. Вармась планетть лангса лафча (1 м/секундшка), аньцек экваторсь карксса 50 вайгяльбеда вяре сон вихонзай 150—300 м/фавти. Цилеса улендихть атям мархта пизепт.
Цёфкс

Цёфкс (сире мокшекс "Сонкс", ) — XII сядокизонь айнемань мокшень оцязорсь, кунардонь мокшень морастонь инялясь, конась лятфневсь рузонь эди германонь сире сёрмадомаснон кода "Соловей-Разбойниксь".
Муромстонь Илиять мархта тюремать меле сявфоль Кыиву ди тоса кулофтфоль.
Тонафнемась.
Рузонь XVII—XVIII сядокизонь кядьсёрмадома кярькснень, Даниловонь Киршать, П. Киреевскить, П Рыбниковть, А. Гильфердингть кочкамаснон сявомок 1960—70 кизот экспедиятненди пуропнефоль 100 лама азксть вариантонза. Кяльвалонь кепотькссь — XVII сядокизонь «Гистория о славном и о храбром и сильном богатыре Илье Муромце сыне Ивановиче и о Соловье — разбойнике (Азондома шнама, отькорь эди вии батор Муромонь Илиять эди ойдяй Цёфксть колга)». 
Мельниковть (Андрей Печерскить) «Очерки мордвы (Мордвиттнень колга нюрьхкяня азкст)» лятфневсь кунара азкста колма оцюнят: мунзай Шякшата, ойдяй Пъсьмар эди Цёфкс ойдяй. Цёфксть кувалма Мельниковсь сёрмадсь «сон ся Цёфкссь конанди мярьгсть "Соловей" рузонь мораса Илия баторонь колга».
Лемоц.
Сембе сире текстова няеви кода васенда Цёфксонь стирьсна ди меле Кыивань ширязсь Илияти мярьгсть «велеряй ломань», «юромфтома» интай Цёфксти мярьгсть «азор» кода сетень аляти эряволь. Иля мораса Цёфксти мярьгсть «Одихмантинь цёрац», «Дихмантинь цёрац», «Рохматонь цёрац», «Ахматонь» эли «Рахманонь цёрац» мезе няфни сонь алянц лангс, шятьта сире германонь Один шкайти эли славянонь шкай Одинецти кода арьсихть тонафнефне. Академик Ягичень арьсеманзон коряс алянц лемоц лиссь кунардонь «рахман нармунь» мяльёжеста мезе эряви шарьхкодемс кода ломанень эди нармонень айнема вийсь.
А. Асов арьси Смородина ляйсь кона лятфневсь айнемать эса эряви шарьхкодемс кода Равань шудикс Ока ляй эли Моску. "Пантеон Российских государей (Рузмасторонь кирдихнень шнама карксамасна)" кядьсёрматксса Моску ляйти мярьгсть Смородина кува азондовсь Олег ширязть колга кона сашендсь «Самородинка ваксс Моску ошть ладямс». Моску ошть ушедоманц колга азксса сявфоль «Дорофейть Хронографста» азондозь Цёфксть ойдяй колга «конась маштсь арамс нармонькс».
Шавши

Шавши — таргонь колмоце шись.
Шиньзюлма

 
Шиньзюлма(«свастик»)– кунардонь тяштсь, сёрмась лувондови Шинь, шачемань, торонь содафксокс, эряфонь шарыкс.
Равжа палянь содафкссна 1930 кизоса.
Ширенгужа

Ширенгужа () – кунардонь мокшень веленясь Вад эди Ширка ляйхнень ёткса, тяни ошкясь Мордовия республикса, Зубунь районца.
Географиясь.
28 вайгяльбень вастса Зубуть эзда.
Историясь.
Ширенгужть вастса муфт минь пингтонк ингольдень IV-III сядокизотнень тиф кевботмархт, кевонь налхт, мазопнемат, мазопнема мархта сёвонень эди иля кядьгонят.
Масторонь каготнень коряс Ширенгужа ушетфоль XVI сядокизоста. 
XVII сядокизоста оцю мяль шарфневсь пичеваень, кяшень ди кулувонь анокламати.
1726 кизоня Ширингужть вастса путфоль котфонь ди котф пацянь кодай хабрикть. 1779 кизоня Екатерина II оцязоравать мярьгоманц коряс тифоль ошекс. 1928 кизонь арась ошкякс.
Ушеширень кучфтемат.
Ширенгужать колга Зубунь эрямопингонь ди этнографиень лопаса
Шуваланя

Шуваланя — ветеце таргонь шись.
Шумбрашись

Шумбрашись — спортсь, кодамога урматнень эзда ванфтомась, ваймама тефне.
Лопат.
Шумбрашись, урматнень эзда ванфтомась, пчкафтома тевонь содайхнень мялень максомась.
Шяйтанць панема

Шяйтанць панема (Идемевть панема) – кунардонь мокшень ила, кона йотафневсь Къльхчянянь карша. Мокшень арьсемаснон коряс сембе ила шитнень Шяйтанць ломаттнень йотксоль, къштись, морась. Панемстонза велеряйхне эрьхнесть шава ведаркас, пачкалгас. Сяда лама калдорда, сяда курок Шяйтанць паневи.
Эряфонь шары

Эряфонь шары — кунардонь содафкс кона няфнесазь фкя тюсонь паця пенза мянтьфт 90 градусса ужен-ужень. Шарыть кучка вастоц — петьколь варяц — сембода эрявикс, сон валда-сенем. Сонь эста лисихть ниле вендернят: фкя (сянгяря тюсса) — пялевень пяли, омбоце (тюжя) — пялешинь пяли, колмоце (сенем) — стямашири, нилеце (пиже) — валгомшири.
Эшинянь аропнемань ила

Эшинянь аропнемань ила — мокшень илась, конась йотафнесть коське кизонда Тройцянь карша. Коса эшинять алксоц наксадсь, путнесть од алкс. Эшинянь ароптомста Ведявати пъшкятькшнесть тяфта: "Тят эводе, ванфтыеньке, модась палозь палы, кучт пиземня".
Украина

Украина () — оцю масторсь Шистямаширень Явропась. Пряошец ди ине оцю ошсь — Кыив. Президентсь масторсь — Володымыр Зэлэнський.
Географиясь.
Сонь улихть масторкитьксонза Россия мастор мархта шистяма ширеса, Беларузмастор мархта кельме ширеса, Польша, Словакия ди Мадьярмастор мархта шивалгом ширеса, Румыния ди Молдова мархта лямбе-шивалгом ширеса. Лямбе ширеса ащихть Равжа иневедь Азовонь иневедь.
Историясь.
Ушетфоль 24 августста 1991 кизоня.
Моску

Моску () — Россия масторонь федерациять пряошец ди ине оцю масторонь ошсь. Ащи Москва ляйса, Россия масторонь Явропонь пяльксса.
Итэрзэн

Итэрзэн () — ошсь пялешинь-шиньстяма Дойчмасторса, Шлезвиг-Гольштайн модаса, аф ичкозе Люблин ошть эзда, Итэрзэнка ляйть ваксса. 18.101 эряй (2015).
Историясь.
Ушетфоль 1425 кизоня.
Индия

Индия ("хиндикс": भारत '; илань лемсь Индиянь республикась ("хиндикс": भारत गणराज्य ') — Азиять лямбеширесонза ащи масторсь.Индиясь — сисемцесь инь оцю масторхнень ёткса; омбоцесь — эряйхнень лувксть коряс. 
Географиясь.
Лямбе ширеса сонь шташендсы Индиянь оцюведь, шивалгомширеса Арабонь иневедсь, шистямаширеса — Бенгалонь ведьзюрось. Индиянь оцюведень търванц кувалмоц 7517 вайгяльбет.
Историясь.
Ушетфоль 15 августста 1947 кизоня.
Ыфкуил

Ыфкуил илякс Ылакш — тиф кяльсь, сембода стака грамматикать ди сёрмать коряс.
Кяльть тизе американь кялень содай Джон Кихада (John Quijada). Ыфкуилсь ащи ёткась a priori философиянь ди логиконь кяль конань тизь сяда кърхкаста, сяда шарьхкодеви интай пяк кържа валса ломанень арьсематнень азондоманди. Лама кепотькст Кихадать грамматикста няфнихть ыфкуил кяльса азф иля аф тиф кяльда пяк нюрьхкяня. Ыфкуилонь валксоц ащи 3600 семантиконь юрда, конатне сотф стака матрица кондяма граматик вельде. Ыфкуилса кафта кялень пялькст: валонь тиихне ди адьюнктт. 
Кепотькс ыфкуилса: укшшо́ул э́йхнуф мокшекс ули "Кати-мезе кармафтозь ласьки рахафнихнень полга кармамс пупордама" эли "Рахафнихнень полга ласькомбачк кармась пупордама"
Безбородов, Михайила

Безбородов, Михайила () (1907-1935) — мокшень валморайсь.
Шачсь 10-це январьговста 1907 кизоня Сире Пиченгуж велеса (тяни Мордовия республикть Ельниконь районць). "Морафтома кудса" васенце валморац нолдафоль Од веле газетса 1927 кизоня. Эряфоц аф куваколь интай сон кенерсь сёрмадомс оцю азондомань сёрмадомат, конатнень ётксот "Ёфкс, кона ульсь" (1929), "Матовсь кяжец" (1933), "Кафта лагерьхт" (1933), "Волянкса" (1935) кувака валморат. Мекольце кувака валморась арьсекшневсь валморама колмоньгърда пяльксокс - "Колма пинкт, или Колма морот". Михайилать сёрматфонц ёткса валморат, фельетотт, азкст, нюрьхкяня азкст. Сон васенцесь мокшень кяльвалса сёрмадсь драмат велеть колга - "Кафта ширет" (1933) ди "Ордакш" фкя актса налхкомась. Фольклоронь мотифне, моразь морави валморань формсь, эряфонь афкуксонь тефне сюлмафт марса, тя тиендьсы сёрмадомать пяк эсь лацоннекс. Повсь репрессиес 1935 кизоня, муворсь валхтозь сонь куломдонза меле. 1941 кизоня нолдавсь "Волянкса" кувака валморась.
Дойчмастор

Дойчмастор (), "илань лемоц": Федерациянь Республикась Дойчмастор () — масторсь кучка Эуропса. Пряошец — Бэрлин.
Географиясь.
Пялевень масторкитьксоц моли Пялевень иневедьжирева, Балтонь иневедьге ди Данмасторонь ширес. 
Шиньстямаширеса ащи Полень мастор ди Чехмастор; пялешинь масторкитьксоц ули Австрия ди Швайцария мархта, шивалгомширеса — Кранцмастор, Люксэмбург, Бэльгия ди Недерлатт мархта. 
Историясь.
Ушетфоль 1871 кизоня.
Эрзя (ломатть)

Эрзя ломатть, Эрзятне — кунардонь Рав лангонь васень эряйхне, Суоминь кундьяста ломатть. Эрзятне корхтайхть эрзянь кяльса, конась Суоми-Равонь кяльхнень эзда фкясь, Суоми-Угронь кяльхнень тъналть тарадоц. Соньдеенза малады мокшень эди маринь кяльхне.
Фкя пяледа кържа эрзянь ломатть эряйхть Мордовиянь республикса, Рузмасторонь Федерациеса, Рава лангса. Иля эрзят эряйхть иля аймакова: Самараса, Симбирень аймакса, Пензаса эди Татармасторса, Армениеса ди Америконь Соткссань эса.
Калкть лемонц мяляфнематне.
Эрзять этнонимть юронза молихть иранонь валти (ираноннекс arsan - "алянь, аля"). Сембода кунардонь тяштькснень эса эрзя ("арису") валсь васьфневи Казариень каганть Иосифонь (10 с.) Хасдай ибн Шафрутунди (ульсь явропонь сановникокс Абд ал Рахман III (912-961) и Хаккам II (961-976) испаниень калифненди сёрмасонза. Тя сёрмаса азондови, кодама калкт эряйхть Итильть (Равать) малава ди кит пандыхть каяфкс Казармасторти. Тяштьксса калкнень лемсна азфт тяфта: бур-т-с, бул-г-р, с-вар, арису, ц-р-мис". Улихть мяльхть, што эрзяттне лятфневсть сяда инголевок. Кепотьксонди, кунардонь греконь географне Страбона ("аорсне") ди Птолемей ("арсиитне") эсь тяштьксост тя валть азондозь ни. Арабонь географсь ди якайсь-шяяйсь Ибн-Хаукаль (10 с.) пачфнесь Arsaja(Ersaja) калкть колга, синь оцязорсна, кле, "Arsa" (Ersa) масторса", ся "масторса лама келазень, акша келазень кедняда, кивида". Эрзяттнень ("арджаттнень"), тяфта ина и мокшетнень колга сёрмадсь 14 сядокизонь ушетксста иранонь тонафтф ломанць Рашид ад Дин, "Рзяттнень" колга сёрмадсь ногаень ширязсь Юсуф. Сонь грамотац кучфоль Москуву 1548 кизоня.
Эрзянь атянь лепне.
Эрзянь этнонимсь сидеста васьфневи кунардонь сире пингонь лепнень эса: Эрзяй, Эрзей, Эрзямай, Эрзякай, Эрзют, Эрзиман,а синьцтост тусть ни фамилиятка: Эрзяев, Эрзин, Эрзямаев, Эрзякаев, Ерзюков, Эрзянинов, Эрзиманов, Эрзов, Эрзяйкин, Эрзюткин. Тяфтама фамилият эрзятне канихть тячемс.
Англань кяль

Англань кяль () — германонь кяльхнень эзда фкясь. Ащи шоряфксокс, кона тиевсь греконь кяль, латинонь, кранцонь кяльста, сире англань ди саксонь корхтафста.
Ши (пингонь вал)

Ши - 24 оень (часонь) пингонь йотка.
Эрзянь кяль

Эрзянь кяль - сувси суоми-равонь тарадс суоми-угронь кяльхнень полгань пяльксти, Уралонь кяльхнень тъналса. Эрзянь кяльса корхтайхть эрзянь ломатть.
Селикса

Селикса () — кунардонь мокшень велесь, мокшень культуронь оцю вастсь Селикса ляй ваксса. Тяни велесь Пензань аймакса, Городищань районца, 18 вайгяльбет Бессоновка велеста, Пенза-Городища оцюки лангса. Ушедыец - мокшень иняля Селиксь. Эряйхне 3482. 877 кудбирьф (2004). Велень пуромкс.
Историясь.
Ушетфоль 915 кизоня. Оцю мялям вастонза - Селиксонь калмама, Селиксонь ош (II-VII сядокизот).
Вилень илатне.
Кода сёрмады Валентина Алемайкина:
"Васенце вастонь варжихне минь вилесонк Антон ате ди Стяпа баба. Калмалангу молят, эрявихть тирдемест. Вири тутят, тирдить, синь тодить лездыхть. Вирьса озат ярхцама, эряви тирдемс."
Культурась.
Мокшень культур касфтома фондсь
Селикса (ляй)

Селикса () — ляйсь Россия масторса, Инра ляй виде тарадоц Вядь ди Сура ляйхнень шудемаса. Кувалмоц 6.3 вайгяльбет. Моли Селикса веле туркс. Лемоц тиевсь Селик иняля лемста.
Коньсковоля

Коньсковоля ("Końskowola", : [kɔɲskɔ'vɔla]) — велесь пялешинь-шиньстяма Полень масторса аф ичкозе Люблин ошть эзда, Курувка ляйть ваксса. 2,188 эряйда (2004).
Лендзины

Лендзины (силез.: "Lyńdźiny", пол.: "Lędziny") — ошсь Силезиянь воеводшиса, Полень масторса. 
Историясь.
Ошсь ушетфоль 1966 кизоня.
Хейкки Паасонен

Хейкки Паасонен (1865-1919) — содаф суоминь профессорсь, Гельсингфорсонь университетса тонафнесь суоми-угрань кяльхнень эса. Кода Аксель Гейкельське, аф весть сашендсь Равонь ширети, ётась лама мокшень, эрзянь веле. Мокша масторса сон ульсь 1889-1890, 1898-1901 кизотнень. Паасонен кочкась мокшень ди эрзянь фольклорть эса, ванодозе кода ётафневихть ърьвяямань илатне, кода мольфтеви- вятеви калмамась.
Тоблок

Тоблок эли шавлакт илякс эпидемиянь паротит - ломанень вирусонь урмась.
Лифкст пингонь инголе ди тоблок каршес лифкст инголе сон ульсь сидеста васьфневи сембе масторлангса шабань урмакс.
Пейведь мяльхконь паймошкодома няфни сидеста васьфневи тоблок симптопне. Паймошкодома ди сярядема васьфневи атякань алняса ди якстерь покольнят стане ина эвондавихть. Ся симптопне аф пелькс шабатненди интай касыкстненди ди эзрай ломатненди сави пяк стака.
Суоми мастор

Суоми мастор (, швед.: "Finland") койхнень коряс Суоми Республикась (, швед.: "Republiken Finland") — скандинавиянь масторхнень эзда фкясь. Ащи Кельмеширень Явропса. Пряошец — Хельсинки, эряензон лувксоц - 639 222 ломань (2017).
Географиясь.
Масторкитьксонза Шведмастор мархта шивалгомширеса, Россия мастор мархта шистямширеса ди мархта кельмеширеса, ули тага ведькитьксоц Эсти мастор мархта. 
Историясь.
Ушетфоль 6 декабрьста 1917 кизоня.
Суоминь кяль

Суоминь кяль () — кяльсь конань эса корхнихть сембода лама Суоми масторса эряйхть (92% 2006 к. коряс) ди суомит конат эряйхть иля масторга. Тя кафта масторонь кяльхнень эзда фкясь Суоми масторса ди Шведмасторса, коса корхнихть илань суоми кяльса ди меенкьели корхтафксса. Квен кяль пяк малады суоми кяльти, сон масторонь кяльхнень эзда фкясь Норвегияса.
Суоминь кяль Суоми-Угронь кяльхнень эзда фкясь ди морфологиень типологиеть коряс ащи флексияв ди петфтавомань кяльхнень ёткса.
Суоминь кяль суоми-Балтонь кяльхнень тъналонь полгаста уралонь кяльхнень кундьять эзда фкясь. Суоми-Балтонь кяльхнень тъналонь полгас сувси тага эстононь кяль ди иля кяльхне конатнень эса корхнихть Балтонь иневедь ширеса эряйхне.
Татармастор

Татармастор илякс Татарстан, койть коряс Татарстан Республик ) () — Россиянь масторонь федерациять пялькссь, республикась Россияса. Иля масторть лемоц татарокс "Tatarstan Cömhüriäte/Татарстан Җөмһүрияте" ("cömhüriät" тя "республиконь").
Норвэгия

Норвэгия ( (букмол) эли ), илань коряс Оцязорксшись Норвэгия — коституциянь оцязорксшись Кельмеширесь Явропса, Скандинавия нярьмасторса.
Географиясь.
Шабра масторонза Шведмастор, Суоми мастор ди Россия, Оцю Британия ди Фареронь цёнгат мархта сонь улихть масторкитьксне Кельмеширесь иневедьге. Масторть кувака иневедьжире Кельмеширесь Атлантикаса фиортт мархта.
Эрямопингоц.
Ушетфоль 26 октябрьста 1905 кизоня.
Шведмастор

Шведмастор (), илань коряс Оцязорксшись Шведмастор () — скандинавиянь масторхнень эзда фкясь. Пряошец — Стокольма ош.
Географиясь.
Ащи Скандивиянь нярьмасторса Пялевень явропса. Ули масторкитьксонза Норвегия ди Суоми мастор мархта, Балтонь иневедьге сонь ули тага фкя иневедьгитьксоц Данмастор мархта, тоса ащи Орезундонь седь. 
Шведмастор Эуропонь Сотксонь масторхнень эзда фкясь 1 январьста 1995 кизоня ушедомс.
Историясь.
Ушетфоль XI сядикиза.
Эсти мастор

Эсти мастор илань коряс Эстония () — масторсь Кельмеширень Эуропса Балтонь иневедь ширеса. Пряошец — Таллинн ошсь.
Географиясь.
Сонь улихть масторкитьксонза Суоми мастор мархта Суоминь ведьзюрова, шивалгомширеса: Шведмасторть мархта, пялешинь пялеса: Латвиять мархта (343 в.), шиньстямаширеса: Россия мастор мархта.
Джами-ат-таварих

 
Джами-ат-таварих (фарси кяльса: "Сёрмадоматнень кярьксть") - персиянь эрямопингонь ди масторонь тефнень содай Рашид-ад-динть покаманза. Пяк содаф лисьма монголхнень эрямопингснон колга.
Рашид-ад-дин

Рашид-ад-дин (1247-1318) - персиянь масторонь тефнень ди эрямопингонь содайсь. Сёрмадозе Джами-ат-таварихсь.
Феоктистонь, Сандор

Сандор Феоктистонь (; 27 августков 1928 — 6 октябрьков 2004) — содаф суоми-угронь кялень содайсь, филологиянь тонадоматнень кандидатсь.
Эряфонь киц.
Шачсь тяниень Ошень районца Заберёзова велеса. Тонафнезень мокшень ди эрзянь кяльхнень латцевомаснон, мокшень корхтафкснень, валлувксснон. Сёрмадсь 100-да лама тонадомань сёрмадома мокшень, эрзянь ди суоми-угронь иля кяльхнень коряс. Терневсь суоми-угронь содайхнень ломаньётконь пуромксонди. Ульсь мадьяроньнь филологиять коряс Ломаньётконь пуромксонь полаяйкс, меле Суоми-угронь ди Суоминь кяльвалонь пуромксть полаяйксоль, германиянь Уралонь-Алтаень пуромксть полаяйксоль.
Селик

Селик — мокшень инялясь, Селиксонь ушедыец.
Химиясь

Химиясь — тя тонадома найбяль, синь строенияснон, свойстваснон ди полафнемаснон колга, конатнень пингста эвондакшнихть лият.
Эстинь кяль

Эстинь кяль () — тя кяльсь конань эса корхнихть эстит. Эстинь кяльсь Суоми-Угронь кяльхнень эзда фкясь, сувси Суоми-Балтонь кяльхнень тъналонь полгас ди Уралонь кяльхнень кундьяс. Суоми-Балтонь кяльхнень тъналонь полгас сувси тага Суоминь кяль ди иля кяльхне конатнень эса корхнихть Балтонь иневедь ширеса эряйхне.
Масторонь кяль Эсти масторса ди Эуропонь Сотксса. Сёрмадомась латинонь алфавитса. Кялень кодось — et эли est (ISO 639 коряс).
Суоми-Угрань кяльхне

Суоми-Угрань кяльхне — кяльхне конат сувсихть Уралонь кяль юромс.
Классификациясь.
Суоми-Угрань кяльхне явовихть полгава:
Меенкьели

Меенькьели ( 'минек кяленьке', илякс торнедалень суоминь) — суоминь башка корхтафксснень ди масторонь Шведмасторонь кяльхнень эзда фкясь. Тя кяльса корхнихть пялевень Шведмасторонь Торне ляй ширеса эряйхне.
Данмастор

Данмастор (дан.: "Danmark"), илань лемоц Оцязорксшись Данмастор (дан.: "Kongeriget Danmark") — масторсь Скандинавияса, Кельмеширень Эуропса. Пряошец — Копэнгавн ошсь. 
Географиясь.
Сон сембода лямбеширеннесь пялевень Яропань масторхнень эзда. 
Масторпяльксоц ащи китьксь лямбеширеса Германия мастор мархта; Данмастор ащи лямбешири Шведмасторть ди Норвегиять эзда. 
Данмасторть шташендыхть кафцьке Балтонь ди Пялевень иневетть. 
Масторсь ащи оцю нярьмасторста — Ютланд (Jylland) ди лама цёнгаста, сядошка оцюпт: Зеланд (Sjælland), Фюнен (Fyn), Вендсюссел-Тю, Лолланд, Фальстер эди Борнхольм ди сядошка лама иля ёмланя цёнгаста, конат сувсихть Даниянь цёнгакярьксс.
Историясь.
Ушетфоль VIII сядикиза.
Галереясь.
&lt;small&gt;
Шведонь кяль

Шведонь кяль () пялевень германонь кяльхнень эзда фкясь. Сонь эса корхнихть кемонь мильонда лама ломатть Шведмасторса ди вастова Суоми масторса, вага Аландонь цёнгаса эряйхне. Сон малады норвегиянь кяльти ди аф лама данонь кяльти.
Кола Меркушкин

Кола Меркушкин (; шачсь февральковста 5-це шиня 1951 кизоня) — Мордовия республикть оцюняц (1995 — 2012). Шачемас коре — мокшень аля. Шачсь мокшень Мордовияса, Инзарань районца, Од Верхиссат велеса.
Борнхольм

Борнгольм (дан.: "Bornholm") — данмасторонь цёнгатнень эда фкясь.
Галереясь.
&lt;small&gt;
Катовицэ

Катовицэ (силезиякс: "Katowicy", полекс: "Katowice") — ошсь Силезиянь воеводства (Силезия аймаксь), Полень масторса. Катовице кизоса 303 314 (2014 кизоня) эряйда. 
Историясь.
Ошсь ушетфоль 1598 кизоня.
Компрахчице

Компрахчице (силезиякс: "Kůmprachćicy", полекс: "Komprachcice") — велесь Ополень воеводшиса (Силезия аймаксь), Полень масторса. 
Историясь.
Велесь ушетфоль 1300 кизоня.
Эряйхне.
Компрахчицеса 2754 (2015) эряйда.
Полень мастор

Польска илякс Польша (), илань лемоц Республикась Польска () — масторсь Кучка Явропась. Пряошец — Варшава ошсь. 
Географиясь.
Полень масторть улихть масторкитькст Дойчмастор мархта шивалгомширеса, Чехмастор ди Словакия мархта лямбеширеса, Украина, Беларузмастор ди Литва мархта шистяма ширеса. 
Кельмеширеса Балтонь иневедьге моли китькс Россия масторонь Калининград анклав мархта. 
Историясь.
Ушетфоль 11 ноябрьста 1918 кизоня.
Силезиянь кяль

Силезиянь кяль () тя кяльсь, конань эса корхнихть Вяре Силезия модаса Полень масторса, Чехмасторса ди Германия масторса. Шивалгома славянонь кяльхнень эзда фкясь. 2011 кизонь ломаттнень сёрмадомать коряс Полень масторса 509 000-шка ломатть лувихть силезиянь кяльть эсь тядянь кялекс.
Силезиянь кяльсь пяк малады полень кяльти, сяс мъзярошка кялень содайхне лувсазь сонь полень корхтафксокс.
Силезиянь алфавит.
Силезиятт сёрмадыхть полень алфавитса. 2006 кизоня арьсефоль од силезиянь алфавит, тифоль сире силезиянь сёрмадоматнень коряс (улихть 10 сире сёрматкст). Сон пяк сидеста васьфневи интернетса ди Силезиянь Википедияса.
Силезия

Силезия (; ; ; ) — эрямопингонь масторсь Кучка Эуропса тяни явф Польскамастор, Чехмастор ди Дойчмастор ёткса. Сон козя минералень ди эряма пърдафксса, лувови эрявикс индустриянь аймакокс. Сяда оцю ошне Вроцлав, Катовице ди Острава.
Этимологияц.
Фкя арьсемань корява "Силезия"валсь эвондась латинонь "Silingi" лемста, синь, улема ульсть вандалонь (Шистяма германонь) тъналста ломатть, конат састь тяза Балтонь иневедьжиреста Эльба, Одер ди Вистула ляйге II-це сядокизоста.
Силезиянь ошне.
Сяда оцю ошнень кярькс Силезияса (стане ина Полень масторса) тя Вяре Силезиянь ошкярькснень соткс, кона ащи пара мялень 14 шабра ошнень сотксокс. Соткссь веши Полень масторть койть коряс башка сотксокс лувомась, интай сон тънярс аф фалу тяштеви Полень картатнень эса.
Тя лувомати сувсихть силезиянь ошне 100,000-да лама эряень мархта (2006 к.):
Стокольм

Стокгольм () — Шведмасторонь пряошец.
Историясь.
Ушетфоль 1187 кизоня.
Чехмастор

Чехмастор () илань лемоц Чехонь Республикась () — масторсь Кучка Эуропса, Эуропонь Сотксоть пяльксоц. Пряошец сембода оцю Прага ошсь. 
Географиясь.
Сонь улихть масторкитьксне Полень мастор мархта кельме-шистяма ширеса, Германия мастор мархта шивалгомширеса, Австрия мархта лямбе ширеса ди Словакия мархта шистяма ширеса. Масторсь ащи эрямопингонь Богемия, Моравия аймакта ди Силезиянь пакшта.
Историясь.
Уштефоль 1 январьста 1993 кизоня.
Чехонь кяль

Чехонь кяль () — шивалгом славянонь кяльхнень эзда фкясь. Тя кяльса корхнихть 12 мильонда лама ломатть. Чехонь кяльсь пяк малады словаконь кяльти, сон тага малады полень ди сорбань кяльти.
Норвегонь кяль

Норвегонь кяль ("norsk") — пялевень германиянь кяльхнень эзда фкясь. Масторонь кяльсь Норвегияса. Малады шведонь ди данонь кяльхненди. Ащихть кафта башка норвегонь кяльхть: сёрмадома норвегонь кяль букмол ("кинигань кяль") ди нюнорск ("од норвегонь") кяль.
Данонь кяль

Данонь кяль () - пялевень германонь кяльхнень эзда фкясь. Данокс корхнихть 6 мильоншкада лама ломатть Данмасторса. Тя кяльса стане ина корхнихть 50,000 датт конат эряйхть пялевень германиянь Шлезвиг-Гольштайн модаса. Данонь кяль тонафнихть грёнландань ди фареронь тонафтомвастова. Исландаса ди Фареронь цёнгаса данонь кяльть эрявикс омбамасторонь кяль тонафтомвастонь тонфнихненди. Данонь кяльса корхнихть данонь тъналхт Аргентинца, Америконь Сотксса ди Канадаса.
Мадярмастор

Мадярмастор илякс Мадьяронь мастор () — кучка Эуропонь масторсь. Пряошец Будапешт. Масторонь кяльсь венгероннесь (илякс мадьяронь кяль), Суоми-Угронь кяльхнень эзда фкясь. 
Географиясь.
Конань улихть масторкитькссна Австрия, Словакия, Украина, Румыния, Сербия, Хорватия ди Словения мархта.
Австрия

Австрия () илань коряс Австриянь республикась () — масторсь Кучка Явропаса. 
Географиясь.
Сонь улихть масторкитькссна Дойчмастор, Чехмастор кельме ширеса, Словакия ди Мадярмастор шистяма ширеса, Словения ди Италия лямбе ширеса, Швайцария ди Лихтэнштайн шивалгом ширеса. 
Пряошец Виен Дунай ляйса.
Историясь.
Ушетфоль 12 ноябрьста 1918 кизоня.
Лихтэнштайн

Лихтэнштайн, илань коряс Князьмасторсь Лихтэнштайн () — Явропонь масторхнень эзда фкясь. Масторонь кяльсь германоннесь. Пряошец — Вадуц ошсь.
Географиясь.
Пякстаф кафта шабра масторхнень ёткса: Швайцария (шинь мадома ширеса) ди Австрия (шистяма ширеса).
Историясь.
Ушетфоль 12 июльста 1806 кизоня.
Швайцария

Швайцария (, , , ), илань лемоц Швайцариянь конфедерациясь — масторсь Шивалгом ширень Явропась, Швайцариянь Альпась, эряйда 7.6 мильон ломатть. Швайцарясь тя федерациень республикась, конась ащи 26 модада («кантонда»). Берн ошса озайхть федерациеть кошардовиенза. Бернда башка кафта эрявикс ошт Швайцариеса: Женев ди сембода оцю Цюрихь. Швайцариеясь ине козя масторхнень эзда фкясь. Цюрихсь ащи васенце ди Женевось сонь мельганза омбоце вастса масторлангса эряма цебярьшинь коряс.
Географиясь.
Швайцариять масторкитькссна Дойчмастор, Кранцмастор, Италия, Австриz ди Лихтэнштайн мархта. Швайцариясь — нейтралши кирди масторсь эди сон мекольцеда торпингсоль аньцек 1815 кизоня. Тя масторса озайхть лама ломаньётконь организациет кода Ломаньётконь Якстере Крёзть комитетоц, Масторлангонь Мишендема Организациясь ди кафта Явропонь Ломаньтъналонь Соткснень офиснень эзда фкясь. Швайцариять ниле масторонь кяленза: дойчень, кранцонь, италиянь ди ретороманонь кяль.
Историясь.
Ушетфоль 12 сентябрьста 1848 кизоня.
Административонь явомась.
Швайцарясь тя федерациень республикась, конась ащи 26 модада («кантонда»).
Ретороманонь кяль

Ретороманонь илякс романш — ниле Швейцариянь масторонь кяльхнень эзда фкясь. Сувси рето-романонь кяльхнень тъналс. Лувови сон шачсь вульгар латиноннеста ди пяк мала кранцонь, окситань ди пялевень иьалиянь кяльхненди. Ретороманокс корхнихть 100,000-шка ломатть Граубюнден (Грисон) кантонца.
Корхтафксне.
"Ретороманонь" тя марстонь лемоц пяк мала корхтафкснень кярьксонди, синь эса корхнихть лямбе ширень Швейцарияса ди синь сувсихть рето-романонь кяльхнень тъналс. Тяка тъналс сувсихть ern ладин ди фриулиянь кяльхне.
Кранциянь кяль

Кранциянь кяль илякс французонь кяль () — кяльсь, конань эса идькспингста корхнихть 80 мильоншка ломатть масторлангса ди 200 мильон ломаттненди сон ащи омбоце эли колмоце кялекс. Сембода лама кранциекс корхнида эряйхть Кранцмасторса. Ламот тага эряйхть Канадаса, Бэльгияса, Швайцарияса, Кранцонь Африкса, Люксэмбургса, Монакоса ди Американь Сотксса.
Кранциянь кяль шачсь латинонь кяльста, конань эса корхнесть Римонь оцязоргирдемаса. Теенза малот португалонь, испанонь, италиянь, каталанонь ди румынонь кяльхне. Кранциянь кяльса тага улихть кельтонь ди германонь шоворяфкст. Тя масторонь кяльсь 9 масторова, ди кранцокс теест мярьгихть "La Francophonie" (Кранциянь кяленнет).
Италиянь кяль

Италиянь кяль () - Романонь кяльхнень эзда фкясь. Идькспингста итальянокс корхнихть 63 мильоншка ломатть. Масторонь кяльсь Италияса, Швайцарияса ди Сан Мариноса. Сон тага васенце кяльсь Ватикан ошса. Мала сире латинонь кяльти.
Паньувки

Паньувки (силезиякс: "Pańůwki", полекс: "Paniówki") — велесь Силезиянь воеводши (Силезия аймаксь), Полень масторса. 
Историясь.
Велесь ушетфоль 1361 кизоня.
Эряйхне.
Паньувкиса 2855 эряйда.
Пширув

Пширув (, ) — велесь Силезиянь воеводшиса (Силезия аймаксь), Полень масторса.
Эряйхне.
Пширувса 1400 эряйда.
Хажлах

Хажлах (, ) — велесь Силезиянь воеводшиса (Силезия аймаксь), Полень масторса. 
Историясь.
Велесь ушетфоль 1305 кизоня.
Эряйхне.
Хажлахса 1900 эряйда.
Погвиздув

Погвиздув (, ) — велесь Силезиянь воеводстса (Силезия аймаксь), Полень масторса. Погвиздувса 3200 эряйда.
Историясь.
Ошсь ушетфоль 1447 кизоня.
Щечин

Щечин () — ошсь Шивалгомань Померания воеводшиса, пялевень-шивалгомань Полень масторса. Щечинца 403 833 эряйда (2017).
Шивалгомань Померания воеводши

Шивалгомань Померания воеводши () воеводши пялевень-шивалгомань Полень масторса. Шивалгомань Померания воеводшиса 1 692 271 эряйда. Пряошец Щечин ош.
Силезиянь воеводства

Силезиянь воеводства (, ) — воеводства Полень масторса. Пряошец — Катовице ошсь.
Географиясь.
Ащи лямбеширень Полень масторса.
Эрямопингоц.
Ушетфоль 1999 кизоня.
Лемдяй

Лемдяй () — мокшень велесь Мордовия республикса, Сире Шяйгавонь районца. 
Географиясь.
Ашканярь ляйса.
Историясь.
Велесь ушедфоль XVI сядокизонь омбоце пяльксса. Велеть лемоц сась кунардонь ушедыенц Лемдяй лемста. «Пензань губерниять эряма васттнень лувомасост» (1869) мяляфневсь кода 161 кардонь велесь, ся пингста Инзаронь уезса. 
1895 кизоня Лемдяйса ушедфоль васенце церькунь 3 кизонь тонафтомваста. 
Революцияда меле ушедфоль 4 кизонь тонафтомваста, ся пингста тонафтсь Григорьевонь букварьть коряс.
Сире Шяйгавонь район

Сире Шяйгавонь район () — Мордовия республикть районць.
Географиясь.
Ащи кучка республикть пяльксса, кельме ширеса сонь ули масторкитькс Алаошонь аймак мархта, шистяма ширеса сонь шабрац Лямбирень район, сонь лямбе ширень шабранза Орозаень район ди Кадажень район, шивалгом ширеса — Ошень район, шивалгом-кельме ширеса — Ельниконь район мархта. 
Экономиксь.
Модаста тарксихть минералень ведь "Брадо".
Японмастор

Японмастор () — цёнгамасторсь Шистяма Азияса. 
Географиясь.
Сетьме оцюведса, шивалгом ширеса ащи Япононь иневедь. Масторть улихть ведьгитьксонза Китай, Пялешинь Кореа ди Россия мархта. 
Историясь.
Ушетфоль 3 майста 1947 кизоня.
Украинонь кяль

Украинонь кяль () — шистямаширень славянонь кяльхнень эзда фкясь. Масторонь кяльсь Украинца. Сёрмадомась Крилань алфавитса. Валлувксть коряс сон малады шабрань полень, словаконь, беларузонь, рузонь кяльхненди.
Ельмеев, Василь

Василь Ельмеев (; 18 январьговста 1928 — 9 июльковста 2010) — ломаньпуромксонь смузьшинь, тонадомань методологиень, ломаньтъналонь тонафнемаксонь ди тонадомань экономиконь содайсь, смузьшинь содама тонадоматнень докторсь (1964), экономикань тонадоматнень докторсь (1978), профессорсь (1966). 
Эряфонь киц.
Шачсь Сузгярьге велеса Мордовия республиконь Орозаень районца. Шачемас коре - мокшень аля. Аделась смузьшинь содама факультет Ленинградонь университетса 1950 к. ди тяка факультетть аспирантуранц 1953 к. 1950 к. ушедомс покай Питерьбуронь университетса.
Ушеширень сюлмафксне.
[[Категорие:Ломаньтъналонь тонафнемаксонь содайхне]]
Литва

Литва () илань коряс Литвань республикась () — Эуропонь масторхнень эзда фкясь. Пряошец — Вильнюс ошсь.
Географиясь.
Сонь кельме-шистяма ширеса ащи алтонь иневедесь, пялевень пялеса — Латвия мархта масторкитькссь, сонь тага улихть масторкитьксонза Беларузмастор лямбе-шистяма ширеса, Полень мастор ди Россия масторонь Калининградонь аймак анклавсь лямбе-шивалгомширеса. 
Пряошец эди ине оцю ошсь Вильнюс ошсь. 
Историясь.
Ушетфоль 16 февральста 1918 кизоня.
Литванонь кяль

Литванонь кяль () - Балтонь кяльхнень эзда фкясь. Масторонь кяльсь Литваса. 2.96 мильоншка корхнида Литваса ди 170,000-шка омба масторова. Литванонь кяльсь малады латвиеннети,интай литваноннеса корхниенди сон аф шарьхкодеви. 
Литванонь алфавитсь.
Сёрмадомась латинонь алфавитсь коряс:
Aa Ąą Bb Cc Čč Dd Ee Ęę Ėė Ff Gg Hh Ii Įį Yy Jj Kk Ll Mm Nn Oo Pp Rr Ss Šš Tt Uu Ųų Ūū Vv Zz Žž
Тройця (веле)

Тройця () — кунардонь ошсь, тяни велесь Мордовияса Лашмань перяфксса.
Инзара

Инзара () — ошсь Мордовия республикса, Инзаронь районть пряошец. 
Географиясь.
Ошсь ащи Иссать кержи търваса Инсаркать ваксса, 18 вайгяльбет Кадошкинаста.
Эрямопингоц.
Ушетфоль 1648 кизонь ваксса. Лувови ошекс 1958 кизоста.
Шишкеев

Шишкеев () – велесь Мокша масторса, Мордовия республикса, Орозаень районца.
Историясь.
Кунардонь пинкнень 1638 кизоня састь аф ою Шечкеевка ляйти казакт, штоба ваномс москувонь оцязорть Иоанн Грознайть мяленц ди путомс киндивок аф ётави перяф крымонь ди ногаень татархнень каршес. Прафтозь вирть ди путсть сери пандть пряс сембе ширде кешф сери перяф, а меле перяфть алу шувсть крхка лотка и ёрасть тиф перяфснон поладомс мянь Атемар ди Саранош ошти фкя ширде ди Инзарти – омба ширде.
Ульсь тя перяф острогсь кафтокшкасть сяда ёмла лия острокнень коряс, сяда сажетть кувалмос и нильгемонь сажень келес, вов ди сембе крепостсь, фкя форт мархта, конань эзда путозе эсь ушеткшонц Форташнай куронясь. Маласонзотольхть пушкарьхне мокшень веленяста Кулдым, а ётаманять тяфта ди лемнезь Пушкарнайкс.
Ункстаф мокшень оцязорть валонц вельде 3000 четвертина модать соказь ди васенце же кизоня, видезь сёроса и куйгорса, а штоба улель мезьса ардомс малацекс ярмаркати, ушедсть тиендема коромыслат ди решетат. Ламос ванонкшнесть лама тюсса севонть эса, шувф малаце лоткста ди арьсесть тиендемс эздокза эрявикс сяканят. Вов и эвондасть мазоптф сяканят и шаванят, конатнень тиендезь тястоконь машты ломаттне.
Стрелецне исть ёра эрямс марса казакнень ди пушкарьхнень мархта. Ди ниле вайгяльбя Шечкеевкань ня васттнень эзда путсть эстейст лия веленя, конань лемдезь Стрелезонь Слободакс.
Пингонь ётазь кассь острожоксь и арась оцю велекс. Эрясть тяса тёжяньшка ломань. А сяда меле шечкеевань веленясь лувонтфоль Саранск ошти. Ётасть кизот, веленясь ни ашезь лувондов острогокс, ламоц лоттнень ётафтозь эряма лия вастова, а лядоксненди савсь паннемс мокшень оцязорти дацькат.
Татаронь кяль

Татаронь кяль () — тюркань кяльхнень эзда фкясь. Тя масторонь кяльсь Татарстан республикса, сонь эса тага корхнихть татархт, конат эряйхть Россия масторса, Башкирмасторса, Мари масторса ди Мордовияса. Татаронь корхтафксса тага корхнихть каратайхть. Сонь эса корхнихть Крымса, Украинца ди тага лама тъналса Кучкаширень Азияса, Полень масторса, Китайса, Суоми масторса ди Туркамасторса.
Татархт

Татархт () — Туркань кялень ломатть.
Тяниень татархт эряйхть Россия масторса, Украинца, Полень масторса, Молдоваса, Литваса, Беларузса, Болгарияса, Китайса, Казахстанца, Румынияса, Туркамасторса, and Узбекистанца. Ётай сядокизоста сонь лувкссна ульсь 10 мильонда лама ломань.
Молдова

Молдова илань коряс Республикась Молдова — масторсь Шистямаширень Явропса. Пряошец ди ине оцю ошсь — Кишинэу.
Географиясь.
Республикась Молдова сонь улихть масторкитьксонза Румыния мархта шивалгом ширеса ди Украина кельме, лямбе ди шистяма ширеса.
Кранцмастор

Кранцмастор илякс Франция, илань коряс Кранцмасторонь республикась () — масторсь шивалгом Явропса иневедень модатнень ди цёнгатнень мархта. 
Географиясь.
Кранцмасторть улихть масторкитьксонза Бэльгия, Люксэмбург, Дойчмастор, Швайцария, Италия, Монако, Андора ди Испания мархта. 
Иневедень модатнеь-цёргатнень вельде сонь тага улихть масторкитьксонза Бразилие, Суринам ди Недерлаттнень Антилатнень мархта. 
Кранцмасторть тага улихть ведькитьксонза Оцю Британия мархта.
Петербургски, Федор

Федор Петербургски (; 22 апрельков 1890 к. - 17 апрельков 1962 к.) - кялень содайсь, тонафтысь, ломаньтъналонь полаяйсь. Шачсь Сире Сендру велеса тяниень Мордовия республикса. Филологиень тонадоматнень кандидатсь. Полежаевонь лемса Мордовиянь Тонафтыхнень институтть мокшень ди эрзянь филологиень кафедранц тонафтыец. Петербургски лама тись васенце кялень конференциетнень анокламаса ди ётафтомаса. Оцю мяль шарфнесь орфографияень кяльвалонь норматтненди, мокшень кяльса терминологиенди, тяштсь учебникт мокшень тонафтома васттненди. Кочксевсь Пензань губисполкому ди Мордовиянь облисполкому.
Мокшень сёрмадомась

Мокшень сёрмадомась - кунардонь мокшень тяшкснень сёрмадома ситсемсь, конась ащесть лама тёждя ди стака символда.
Сонь нолдасть тевс Кристозыяфтомада инголе пъцтай ХХ сядокиза самс. Эрь мокшень юропть ули эсь башка юромтяшксоц.
Тонафнеманза.
XVII сядокизоста ни рузонь тяшни ломаттне шарфтсть мяль мокшень сёрматнень-тяшкснень лангс. Синь колгаст сёрмадсть Д.Пушечников ди А.Костяев. XIX - XX сядокизотнень мокшень ди эрзянь тъналонь-юромонь тяшкснень тонафнезь В.Н.Майнов, Н.Н.Харузин, П.Ф.Степанов, Б.П. Темногрудов ди илятне. В.Н.Майнов кочкась тяфтама 150 сёрма. Сон тяштсь: "мокшесь эди эрзясь эсь сёрмазон путнесыне сембе паршихнень лангс, тяфта синь няфнесазь кинь тя паршись". 
Ванфтовсь тяфтама сёрма кучф 1888 кизоня Саратувонь губернияста ушманти Никита Колесниковонди кона ушмосоль Питерьбурса. 
Тя сёрмать морафтомац азонды вага мезе: «Федя альнякаце сась куду (ингольдень сёрмаста Никита содазе сон якась салонь ускома Эльтону), колма шида меле кулось, сонь ърьвац аварди, колма шабанза вачедот. Никита, кучт ярмак.» Тяда башка сёрмаса азфоль «Сенькс (Никитань альняканц стирец) лиссь ърьвакс Колесников Петранди».
Мокшень кристианонь лепне

Мокшень кристозшинь лепне састь мокшень кяльс руснень вельде кристозшити ётама пингста, эрь кристозшинь лемти курок эвондась мокшень адаптация. Синь тячемс сидеста васьфневи мокшетнень ёткса. Ся лепнень грекань, евреень ди латинонь юрсна. Ламот ули кода васедемс кунардонь мокшень евангелиява ди библиянь текстова.
Мокшень корхтамакссь

Мокшень корхтамакссь - башка мокшень википедиеть пяльксоц, конась тифоль сембонди, кинди эряви мокшень кялень содамошинза. Тяса ули кода мумс эрявикс информацие тяниень мокшень корхтама кяльть колга.
Атерь

Атерь (, ) — велесь Мордовияса, Мокшень масторса. Атерень районть пряошец. 
Географиясь.
Ащи Ляча ляй ваксса, 32 вайгяльбет Машина ки Тарбей станциеть эзда. Эряйхне 15.100. Сараношть эзда 143 вайгяльбет. 
Эрямопингоц.
Ушетфоль XVI сядокизоста, 1833 кизоня.
Иняру Шкаень Шачфтыть Покрав церьку.
Зубу

Зубу () – кунардонь мокшень ёмлаошсь, тяни лувови ош лаца эряма вастокс. Зубунь районть пряошец.
Географиясь.
Ащи 435 вайгельбет Москуть эзда, 180 вайгяльбет Пензать эди 201 вайгяльбет Сараношть эзда. Ащи Парца лять търваса. Зубусь лувондови кода Мордовиять инь оцю районоц.
Историясь.
Васенце лятфнематне колганза лувондовихть 1679 кизоня.
Эчер

Эчер () — ошкясь Венгеронь масторса, Пешт перяфксса, Будапешт оштърваса.
Географиясь.
Эчерсь ащи лямбе-шистяма шири Будапештста, Ферихедь Интернационалень аэропортть ваксса. Шабра ошкятне Маглод, Вечейш, Дьёмрё ди Уллё. МО оцюки ётай ошкять ваксса. Ошкясь ащи 120А машина кить линияса (Будапешт-Уйсас-Солнок). Тяса эряйхть тага мъзярошка словакта.
Историясь.
Васенце сёрмадома лисьма Эчер ошкять колга лиссь 15 кучкаковста 1315 кизоня, интай ошкять ульсь ни 896 кизоста, мъзярда венгерхне пачкодсть тяниень эсь мастору. Фкя айнема коряс ошкять лемоц арьсесь сонць Ине Ширяз Арпад. Арпадсь сонь ушмонц мархта лоткась маласа ди кизефезь тоса эряйхнень "Кода тя вастоть лемоц?" интай синь исть шарьхкоде. Сяс Арпадсь азсь: лемдеза тя вастть вага тя ‘тумось’ лемса ().
Оттоманонь Туркань азорондамаснон пингста (1526-1686) ошкясь шамдсь маласа ащи Будать сявоманц меле. Эчеруфне мърдасть аньцек 1699 кизоста. Кефкие ушматт Эчерста тюрсть Ракоцить кядяла ащема каршес торбингста (1703-1711). 1700 кизотнень ушетксста ошкять азороц граф Антал Грашшалкович усксь словаконь вастозайда.
Мялямвастонза.
Фкя пяк содаф мялямвастсь ошкяса тя римонь католиконь озкскудсь путф 1740 кизоня. Ошкяса ули масторлангс содаф калконь кштимась ‘Ърьвяяма Эчерса’ ("Ecseri lakodalmas"). Эчер ошкять содафкссонза улихть озкскудсь, калконь кштима ди тумось, синь колмонза ащихть сяда эряви ошкять содафкскянза.
Оцю Азясь

Оцю Азясь () — велесь Мордовия республикса Мокша масторса, Лашмань районца.
Алякс

Алякс () — мокшень велесь Лашмань районца Мордовияса, Россиянь Федерациясь.
Алька виле

Алька веле ( Альте-веле) () — мокшень велесь Мордовия республикса Мокша масторса, Лашмонь районца. 
Географиясь.
Ащи Сеитьма ляйть лангса, 40 вайгяльбе райононь кучкать, Ковылкино арнемаки лотксема вастть эзда. 
Историясь.
Велеть путомац : ушетф 17 в., ушедомац моли Алякиттнень, Алькиттнень юромста Инсарань - Пензань засечнай чертань служилай мокшет. "Пензань губерниянь ошнень и велетнень лувксса (тяштьф 1869 к.) " - тя Алька веле, ащи 154 кудпирьфста, 1068 ломань. 1865 к. путф шуфтонь Никольскяй церькавсь. Ульсь поташень тиенди завод. 1914-це к. сувсесь Шадымскяй Шадым волостти, эста велеса лувондовь 336 кудпирьф. Эряйхне пълхнесть седьвальмат.
Анаю

Анаю () — велесь Мордовия республикса Мокша масторса, Зубунь районца. 
Велеть эрямапингоц.
Велеть путомац ушетф 16 в. 2-це пяльксстонза. 1882 кизонь тяштьфнень коряс ульсь 198 кудпирьф, 1435 эряй, ащесь Покравонь церькавсь, ульсь училища, меленця, 4 лавкат; маштсть парьнянь, боцькянь тиендема; тундать ётнесь ярманка, эрь таргать пуромкшнесь базар. 
Географиясь.
Ащи () ляйть кержи ширесонза, 29 вайгяльбе райононь кучкать, ди 12 вайгяльбе Вад арнемакинь лотксема вастть эзда. 
Анаюнь велети сувсихть: Пичёвка, Крюку, Крим-ляй ёмла веленятне.
Велеть лемоц: а. васенце кудонь путысь ульсь мокшесь Анайсь; б.велеть лемоц моли мокшень анай валть эзда.
Содаф ломатть.
Велеть содавикс ломаненза: тяса шачсть ди кассть С. С. Ларионов , В. И. Нестеров , А. А. Косов сёрмадыхне.
Мокшень Авгор

Мокшень Авгор () — мокшень веленясь Мордовия республикса Мокша масторса, Лашмань районца.
Эрямопингоц.
Уштефоль 1869 кизоня.
Цятна веле

Цятна веле () — мокшень велесь Мордовия республикса Мокша масторса, Лашмань районца.
Шонгарне

Шонгарне () - велесь Мордовия республикса Мокша масторса, Лашмань районца.
Цифтомаз

Цифтомаз илякс Полайвеле () — мокшень велесь Мордовия республикса Мокша масторса, Орозаень районца.
Пирьхтьляй

Пирьхтьляй (илякс Пърьлей, Пирьфлей) () - велесь Мордовия республикса Мокша масторса, Орозаень районца.
Пирьхтьляй мокшень велесь ащи ляйть лангса. "Книги сбора пошлин с мордовских керетей и мольбищ Саранского уезда видно за 1704 год" рузонь тяштьфть эса няеви: Пирьхтьляй велеса эрясь 478 ломань. Лемоц эвондась "перьф" и "ляй" валхнень эзда - ляй, конац шуди перяф вастова ("перьф, перть" васендакиге полафнезе валть "васта").
Велесь ащи 15 вайгяльбеса Орозайть эзда. Эвондась XVII векть. Васенце велеряйхне ульсть Темникавть районцта, Канаково велеста.
Эрямопингоц.
Казеннай кагодста ичкоздень кизотнень эзда няеви: 1642 кизоня, мзярда сашендсть эряма Татархне Пензятка вели (тяниень Лямбирень районца), маласост ульсь мокшень веле. Ся кизонь кагодса няфтьфоль: Пензяткань татархнень модасна ащесь шабракс мокшетнень модаснон мархта. Тянь инкса Конакова велень эряйхне, кона ащесь тяниень Пирьхтьляй вастса, тусть эряма Темникав ошть малас. Велеряйхне од путф велеснон тяфта жа лемдезь - Канакова . 
Кунардонь тештьфксста.
"1728 кизоста Темникованнекс лувондовсть 10 велет. Тя Левжась - старостась Очка Вешаев, Усад велесь - Милушка Шиндяев, Сидоровкась - Солдатко Вишняков, Сузгярьге велесь - Сюдаска Атышев, Пирьхтьляй - Дьячка Митриев, Муравьёвкась - Костка Саитов, Пишлясь - Митка Родаев, Кулдымсь - Чудотка Надежин, Темяшевась - Эрзяйка Пяршин, Верхтялимось - Сергейка Гаврилов , "
Тяса шачсь мокшень тяштись Леонид Федорович Макулов.
Сире Пшень

Сире Пшень () — мокшень велесь Мордовия республикса Мокша масторса, Лашмань районца.
Сире Шяйгав

Сире Шяйгав () — мокшень велесь Мордовия республикса Мокша масторса, Сире Шягавонь районть пряошец.